สวัสดีค่ะ ตอนนี้อายุ19แล้ว รู้สึกเจ็บนมแล้วก็จับได้เป็นก้อนๆแล้วมีตุ้มๆตรงหัวนมด้วยค่ะอยากรู้ว่ามันเป็นเพราะอะไรคะ จะเป็นมะเร้งเต่านมมั้ยคะ
สวัสดีค่ะ มะเร็งเต้านมนั้น พบได้น้อยมากมากในคนอายุ 19 ปี ส่วนใหญ่จะพบในช่วงอายุ 40-50 ปี และอาการคือจะคลำได้เป็นก้อนแข็งที่เต้านม ก้อนโตเร็ว หากก้อนอยู่บริเวณหัวนม อาจทำให้หัวนมบุ๋มได้ ในบางรายอาจมีเลือดไหลจากหัวนม หรือคลำได้ก้อนที่รักแร้โตด้วย ซึ่งเป็นต่อมน้ำเหลืองที่โตจากมะเร็งที่กระจายไปเนื่องจากมีอายุน้อย จึงไม่น่าเป็นมะเร็งเต้านม ดังนั้น อาการเจ็บเต้านมและคลำได้ก้อนที่เต้านม อาจเกิดจาก1. ถุงน้ำหรือซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย หากซีสต์มการอักเสบ ก็จะทำให้มีอาการเจ็บได้2. ก้อนเนื้องอกธรรมดา มีหลายชนิด ที่พบได้บ่อย คือ ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ4.การอักเสบของเนื้อเยื่อในเต้านม แต่จะทำให้เกิดอาการบวมแดงของผิวหนังร่วมด้วย และมีอาการเจ็บหรือปวด5. หากก้อนอยู่ตรงหัวนม อาจเป็นก้อนเนื้องอกธรรมดาที่บริเวณหัวนม เช่น syringomatous adenoma แต่มักไม่ได้ทำให้เกิดอาการเจ็บหรือปวด6. โดนแมลงสัตว์กัดต่อย ทำให้เกิดเป็นตุ่มบวมแดงที่ผิวหนังหรือหัวนม ร่วมกับอาการเจ็บปวดหรือคันได้นอกจากนี้ ในช่วงก่อนการมีประจำเดือนหรือขณะมีประจำเดือน ฮอร์โมนในร่างกายจะส่งผลให้เต้านมมีการขยายขนาดขึ้นเล็กน้อย และอาจทำให้มีอาการเจ็บ คัดตึงเต้านมและคลำดูแข็งกว่าปกติได้ หรืออาจทำให้รู้สึกคล้ายเป็นก้อนได้ ดังนั้น ควรรอให้ประจำเดือนมา และหมดไปก่อน แล้วจึงสังเกตอาการและตรวจคลำเต้านมอีกครั้ง หากยังคงพบก้อนที่เต้านมก็ควรไปพบแพทย์เพื่อตรวจค่ะ